L’Ecoparc Mòbil visita Burjassot fins dimecres que ve
2025-07-24

Des d’aquest matí (22-10-2018) i fins dimecres que ve 24 d’octubre, un Ecoparc Mòbil de l’Emtre està fent parada a Burjassot. Concretament, s’ha situat a escassos metres del Mercat Municipal, al costat de l’aparcament de les Palmeres, per a facilitar que les ciutadanes i els ciutadans puguen accedir a ell de manera ràpida i senzilla.

L’alcalde de Burjassot, Rafa García, i la regidora de Medi Ambient, Lluna Àrias, s’han acostat a veure la ubicació i han pogut comprovar que, des de primera hora, són nombroses ja les veïnes i els veïns que han reciclat diferents elements en l’ecoparc que estarà obert de 10 a 14 hores i de 16 a 19 hores durant les tres jornades.

Es poden depositar residus com a llibres i revistes, piles, termòmetres, oli de motor i de cuina, reactius de laboratori, càpsules de café, aerosols, aparells electrònics, bombetes, cartutxos d’impressores, telèfons mòbils i carregadors, pintures, sabates i roba, dissolvents, bateries, DVD/CD o envasos contaminants, entre altres.